અમિતાભ બચ્ચન પોતાની કેરિયરને જ્યારે સોળેકળાએ ખીલેલી જોઈ રહ્યા હતા ત્યારે આ ફિલ્મ રિલીઝ થઇ હતી. સાત ભાઈઓના પ્રેમાળ ભાઈ રવિ અને તેમની પ્રેમકથાઓમાં ત્યારે ટ્વિસ્ટ આવે છે જ્યારે ભાઈઓની પ્રેમિકાઓની દોસ્તના કાકા રવિને રૂબરૂમાં મળે છે. આ કાકા પોતાની ભત્રીજીને મારવા રવિનું અપહરણ કરીને તેના જ હમશકલ ગુનેગાર બાબુને મોકલે છે. ફિલ્મમાં રવિ અને બાબુ વચ્ચે લોહીનો કોઈજ સંબંધ નથી દર્શાવવામાં આવ્યો પરંતુ રવિની સચ્ચાઈ અને ભોળપણ વિરુદ્ધ બાબુની નેગેટીવ ઈમેજ ઉપસાવવામાં અમિતાભ બચ્ચન સફળ રહ્યા હતા. બાબુની હાજરી જ્યારે પણ સ્ક્રીન પર હોય ત્યારે રાહુલ દેવ બર્મને ઉભા કરેલા એક ખાસ બેકગ્રાઉન્ડ મ્યુઝિકથી પણ બાબુ રવિથી અલગ છે અને ખતરનાક છે એ છાપ સફળતાપૂર્વક ઉપસી આવી હતી.